**ԹԱԼԻՆ ՀԱՄԱՅՆՔԻ ՂԵԿԱՎԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՄԱՐՏԻ 8-Ի ԿԱՊԱԿՑՈՒԹՅԱՄԲ**

**Սիրելի՛ կանայք,**

**Այսօր մի առանձնահատուկ օր է՝ Կանանց միջազգային օրը, որը ևս մեկ հնարավորություն է երախտագիտությամբ և հիացմունքով արտահայտելու մեր սերը, հարգանքն ու շնորհակալությունը ձեզ՝ կյանքի ամենաբարի ու լուսավոր էակներիդ։**

**Դուք ոչ միայն կյանքի ներդաշնակության ու բարության խորհրդանիշն եք, այլև հենասյուն՝ մեր հասարակության զարգացման ճանապարհին։ Մարտի 8-ը ոչ միայն գեղեցիկ տոն է, այլև հիշեցում`այն մասին, որ յուրաքանչյուր օր պետք է արժևորել կանանց դերը մեր կյանքում։ Մենք երախտապարտ ենք ձեզ ձեր ամենօրյա ինքնազոհության, հոգատարության, սիրո և պայքարի համար։ Դարեր շարունակ հայ կինը ապացուցել է, որ կարող է լինել թե՛ մայր ու դաստիարակ, թե՛ գիտնական ու ուսուցիչ, թե՛ զինվոր ու առաջնորդ։ Դուք կարողանում եք համադրել քնքշությունն ու տոկունությունը, նվիրվածությունն ու նպատակասլացությունը՝ փոխելով աշխարհը ձեր ներկայությամբ։**

**Սիրելի՛ հերոսածին մայրեր, երախտագիտությամբ շնորհավորում եմ ձեր տոնը, մաղթում խաղաղություն և երջանիկ օրեր։**

**Սիրելի՛ կանայք, թող ձեր ուժն ու եռանդը երբեք չնվազեն, ձեր աշխատանքն ու նվիրումը միշտ արժևորվեն, իսկ ձեր կյանքի ճանապարհը լինի լույսով ու բարությամբ լի։ Թող ձեր աչքերում մշտապես շողա երազանքի լույսը, իսկ սրտերում տիրի անսպառ ջերմություն։**

**Շնորհավոր տոնդ, հայուհի՛, աշխարհը լուսավորող կին՛, մայր՛, քույր՛, դուստր՛․․․**

**Թալին համայնքի ղեկավար՝ Տավրոս Սափեյան**

***Սիրով և լավագույն մաղթանքներով՝***

***Թալին համայնքի ղեկավար՝ Տավրոս Սափեյան***